पोखराका अधिकांश तारे होटलहरु बुक भइसकेका छन् । प्राकृतिक सुन्दरता यहाँको ‘वाउ फ्याक्टर’ हो । न्यू इअर नजिकिँदै गर्दा जति तयारी पोखरामा हुन्छ त्यति नै तयारी पोखरा आउनेहरुको हुने गरेको छ । नेपालीहरुकालागि पोखरा बेस्ट गन्तव्य हो । जीवनकालमा पोखरा घुम्ने चाहना सबैको हुन्छ । तर, न्यू इअरकै मेसोमा यहाँ भित्रिने योजना प्रायःले बुन्ने गरेका छन् । पछिल्लो समय बढ्दैको गएको होटल, रेष्टुरेन्ट, बार, पबको संख्याले पनि पोखरालाई नेपालको म्यानहटन भन्न सुहाउँछ । विदेशमा गरिने फायरवर्क पोखराको आकर्षण हो । नेपालको मुख्य पर्यटकीय गन्तव्य पोखरा, काठमाडौंपछि दोश्रो ठुलो बाह्य पर्यटक भित्र्याउने शहर हो । बाह्रै महिना आन्तरीक र बाह्य पर्यटकको चहलपहल सामान्य हुँदै गएको छ ।
